Cedric Coward

**Sedrikas De'Vonas Kovardas** (, g. ) – JAV krepšininkas, rungtyniaujantis NBA lygoje besivaržančioje Memfio „Grizzlies“ komandoje.

## Karjera universitete
S. Kovardas pradėjo savo universitetinio krepšinio karjerą NCAA III divizione rungtyniaujančiame Vilameto universitete. Per vienintelį sezoną su universiteto „Bearcats“ komanda vidutiniškai pelnė po 19,5 taško ir atkovojo po 12,0 atšokusių kamuolių per rungtynes, buvo išrinktas Šiaurės Vakarų konferencijos metų pirmakursiu ir pateko į pirmąją Šiaurės Vakarų konferencijos simbolinę komandą.

Po pirmakursio sezono persikėlė į Rytų Vašingtono universitetą. Savo pirmąjį sezoną su Rytų Vašingtono „Eagles“ komanda vidutiniškai pelnė po 7,3 taško ir atkovojo po 5,6 kamuolio per rungtynes. Kitais metais buvo išrinktas į pirmąją „Big Sky“ konferencijos simbolinę komandą, vidutiniškai pelnydamas po 15,4 taško ir atkovodamas po 6,7 kamuolio per rungtynes.

2024 m. gegužės mėn. Kovardas įsipareigojo persikelti į Vašingtono valstijos universitetą, tačiau patyrė sezoną baigusią peties traumą vos po šešių rungtynių su nauja komanda. Prieš traumą Coward buvo „Cougars“ komandos lyderis pagal pelnytus taškus – vidutiniškai rinko po 17,7 taško ir atkovojo 7 atšokusius kamuolius per rungtynes.

Po sezono Kovardas paskelbė, jog ketina dalyvauti 2025 m. NBA naujokų biržoje. 2025 m. balandžio 28 d. įsipareigojo persikelti į Diuko universitetą, bet paliko savo vardą naujokų biržoje sąraše. 2025 m. gegužės 24 d. pranešė, kad atsisakys žaisti Diuko komandoje ir liks naujokų biržoje.

## Profesionali karjera

### Memfio „Grizzlies“ (2025–dabar)
2025 m. NBA naujokų biržoje Portlando „Trail Blazers“ pasirinko jį 11-uoju šaukimu, tačiau iš karto išmainė į Memfio „Grizzlies“ už Yang Hansen ir ateities naujokų biržų šaukimus. 2025 m. liepos 8 d. su Memfio su klubu pasirašė naujoko sutartį.

2025 m. spalio 25 d. Kovardas pelnė 27 taškus, pataikydamas 6 iš 6 tritaškių per 128:103 pergalę prieš Indianos „Pacers“. Jis tapo pirmuoju naujoku „Grizzlies“ klubo istorijoje, kuris per vienerias rungtynes pataikė bent šešis tritaškius metimus, nepramesdamas nė vieno.

## Statistika

### Universitetas

#### NCAA I divizionas

|-
| style="text-align:left;"| 2022–23
| style="text-align:left;"| Rytų Vašingtonas
| **34** || 2 || 21.6 || **.683** || .394 || .742 || 5.6 || 1.8 || .8 || .6 || 7.3
|-
| style="text-align:left;"| 2023–24
| style="text-align:left;"| Rytų Vašingtonas
| 32 || **32** || 30.5 || .565 || .383 || **.895** || 6.7 || 1.7 || **1.0** || .9 || 15.4
|-
| style="text-align:left;"| 2024–25
| style="text-align:left;"| Vašingtono valstija
| 6 || 6 || **33.0** || .557 || **.400** || .839 || **7.0** || **3.7** || .8 || **1.7** || **17.7**
|- class="sortbottom"
| style="text-align:center;" colspan="2"| Karjera
| 72 || 40 || 26.5 || .595 || .388 || .832 || 6.2 || 1.9 || .9 || .8 || 11.8

#### NCAA III divizionas

|-
| style="text-align:left;"| 2021–22
| style="text-align:left;"| Vilametas
| 24 || 19 || 30.4 || .608 || .453 || .746 || 12.0 || 3.8 || 1.5 || 2.8 || 19.5
|- class="sortbottom"
| style="text-align:center;" colspan="2"| Karjera
| 24 || 19 || 30.4 || .608 || .453 || .746 || 12.0 || 3.8 || 1.5 || 2.8 || 19.5

## Apdovanojimai

### NCAA

* Pirmosios „Big Sky“ konferencijos simbolinės komandos žaidėjas (2024 m.)
* Šiaurės vakarų konferencijos metų pirmakursis (2022 m.)
* Pirmosios Šiaurės vakarų konferencijos simbolinės komandos žaidėjas (2022 m.)
## Išnašos

## Nuorodos

* Cedric Coward profilis „Basketball Reference“ 
* Cedric Coward NCAA profilis „Sports Reference“ 
* Cedric Coward profilis „NBA.com“
* Cedric Coward profilis „Proballers“
* Cedric Coward profilis „RealGM“